Държавен вестник, бр. 95, 2004 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  95
Делата, чието разглеждане е свързано с кратки
процесуални срокове, се индикират с жълт етикет,
поставен най-отгоре в поредицата етикети на показа-
леца, както и върху предната корица на папката.
Размерите на този етикет са 3 см широчина и 2 см
дължина.
В. ПОДРЕЖДАНЕ
Папките с несвършени дела се подреждат верти-
кално върху рафтовете по пореден номер за всяка ка-
лендарна година и по цветови групи.
Делата, по които тече срок за извършване на опре-
делени процесуални действия (например срок за обжал-
ване, за изпълнение на разпореждания на съда и др.), се
подреждат на отделен рафт, за да се следи изтичането на
отделните срокове.
С цел да се следят датите, за които са насрочени
делата, в деловодството се води календар. В календара
за съответната дата се вписват делата, насрочени за
открито съдебно заседание. Веднага след като делото
бъде насрочено за съдебно заседание, преди да се пос-
тави на рафта, номерът му се вписва в календара. Всяка
промяна в датата на насрочване на делото за съдебно
заседание се отразява в календара.
Г. КАРТОН ЗА ВЗЕТО ДЕЛО
При изнасяне на дело от деловодството деловодите-
лят записва в картона за взето дело кой взема делото,
номера на делото и датата на вземане. Картонът се
използва многократно по различни дела. Картонът е с
размери 320 мм широчина и 234 мм дължина, с показа-
лец с размери 20 мм широчина и 130 мм дължина. Кар-
тонът се печата в червено от двете страни.
Д. ПАПКА-ДЖОБ
При постъпване на документи по дело, когато то не
се намира в деловодството, документите се поставят
в папка-джоб, която се подрежда на рафта до картона
за взето дело. Тя не се облепва с етикети. Една папка-
джоб може да се използва многократно по различни
дела.
Папката-джоб е с размери 325 мм широчина, 240 мм
дължина. Предната корица на папката-джоб е изрязана
под ъгъл 45 %.
Приложение № 3
към чл. 165, ал. 2
Типови длъжностни характеристики на
съдебните служители
Длъжност: съдебен администратор
Описание на длъжността: Съдебният администра-
тор е главният съдебен служител в съда. Съдебният
администратор планира, организира и ръководи съдеб-
ните служители, отговаря за управлението на админис-
тративната дейност в съда, въвежда програмни реше-
ния по дългосрочното планиране, бюджетната полити-
ка, финансите, автоматизацията, снабдяването с обо-
рудване и връзките с обществеността.
Примерни основни задължения:
Управление на личния състав и администрация
1. Организира, ръководи и контролира работата на
съдебните служители и служителите в помощните зве-
на на съда.
2. Извършва подбор и предлага за назначаване съ-
дебните служители и организира обучението им; конт-
ролира спазването на трудовата дисциплина, оценява
работата на служителите и предлага промяна в ранго-
вете и възнаграждението им; изготвя предложение за
стимулиране или налагане на дисциплинарни наказа-
ния на служителите; изготвя и предлага за одобрение
от председателя длъжностните характеристики на слу-
жителите.
Управление на административната дейност на съда
1. Управлява помещенията на съда, като организи-
ра разпределението на съдебните зали и служебните
помещения.
2. Организира връзките с други органи и институ-
ции и предоставянето на информация на медиите и
обществеността.
3. Планира и организира всички дейности по под-
държането на съдебните сгради.
4. Отговаря за изготвянето на проекта за бюджет на
съда и го представя за одобрение пред председателя на
съда и Висшия съдебен съвет.
5. Контролира събирането на таксите и реализира-
нето на вземания на съда.
6. Организира снабдяването и оборудването на съда.
7. Организира въвеждането и поддържането на ин-
формационни системи в съда.
8. Организира събирането и обобщаването на ста-
тистическа информация.
9. Организира охраната на съда.
10. Извършва проучвания и формира препоръки
за административни, организационни и процедурни
промени.
11. Подготвя технически общите събрания на съ-
диите.